
Nr. 22085 / 08.10.2026          
ANUNŢ

PORTALUL POSTURI.GOV.RO


În conformitate cu prevederile Ordinului Ministrului Sănătății nr. 166 din 26 ianuarie 2023, cu modificările și completările ulterioare, pentru aprobarea metodologiilor privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist din unitățile sanitare publice sau din direcțiile de sănătate publică, precum și cu prevederile art. II din Legea nr. 166 din 5 august 2026 pentru modificarea art. 652 din Legea nr. 95/2006 privind reforma în domeniul sănătății, precum și pentru exceptarea de la prevederile alin. (1) al art. XXII din Legea nr. 141/2025 privind unele măsuri fiscal-bugetare, Spitalul Județean de Urgență Satu Mare organizează concurs pentru ocuparea, cu normă întreagă și pe perioadă nedeterminată, a următoarelor posturi vacante:

· 1 post de Medic specialist, specialitatea Boli infecțioase, în cadrul Secției Boli infecțioase;
· 1 post de Medic specialist, specialitatea Boli infecțioase, în cadrul Serviciului de Prevenire a Infecțiilor Asociate Asistenței Medicale (S.P.I.A.A.M.).
I. La concurs poate participa orice persoană care îndeplineşte următoarele:

A. Condiţii generale:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

d) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;

e) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

f) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

g) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

B. Condiții specifice posturilor scoase la concurs:
· Diplomă de medic sau diploma de licență în medicină;
· Certificat de medic specialist în specialitatea Boli infecțioase;
II. Concursul constă în următoarele etape:

· verificarea dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr.3 la ordin, în data de 26.10.2026.
· proba scrisă (în termen de cel puțin 15 zile lucrătoare și cel mult 30 zile lucrătoare de la data publicării anunțului de concurs);
· proba clinică sau practică, în funcţie de specificul postului publicat la concurs (în termen de cel puțin 15 zile lucrătoare și cel mult 30 zile lucrătoare de la data publicării anunțului de concurs);



Se pot prezenta la următoarea etapă numai candidații declarați admiși la etapa precedentă.

III. Pentru înscrierea la concurs, candidaţii vor prezenta un dosar care va conţine următoarele documente:

a) formularul de înscriere la concurs, conform modelului prevăzut în anexa nr.2 la Hotărârea Guvernului nr.1336 din 28 octombrie 2022 (se obține la momentul depunerii dosarului);

b) copie diplomă de licenţă şi: 
· copie după carnetul de medic rezident;

· copie certificatul de medic specialist în specialitatea postului;

c) copie a certificatului de membru al organizaţiei profesionale și avizul în termen de valabilitate;
d) dovada/înscrisul din care să rezulte că nu i-a fost aplicată una dintre sancțiunile prevăzute de legislația în vigoare privind exercitarea profesiei de medic – certificat profesional curent eliberat de Colegiul Medicilor;

e) copia actelor doveditoare pentru calcularea punctajului prevăzut în ANEXA nr.3 la Ordinul Ministrului Sănătății nr. 166 din 26 ianuarie 2023;
f) certificat de cazier judiciar;
g) certificatul de integritate comportamentală;(Se eliberează de la Serviciul Cazier Judiciar)
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) copii ale rezultatelor următoarelor investigații și analize medicale: scrisoare medicală eliberată de medic specialist/primar Cardiologie sau Medicină internă, care să cuprindă interpretarea EKG, examen psihiatric, examen oftalmologic, Anti-HIV 1+2, anticorpi anti-HCV, antigen HBs (HBsAg), glicemie, documente care să nu fie mai vechi de data publicării anunțului de concurs;
j) copia actului de identitate sau orice alt document care atestă identitatea, potrivit legii, aflat în termen de valabilitate;
k) copia certificatului de căsătorie sau a altui document prin care s-a realizat schimbarea de nume, după caz;
l) curriculum vitae, model comun european;
m) copia carnetului de muncă și/sau, după caz, adeverința eliberată de angajator pentru perioada lucrată, extras din Registrul general de evidență a salariaților (REVISAL/REGES-ONLINE) sau alte documente care să ateste vechimea în muncă și în specialitatea studiilor solicitate pentru ocuparea postului;
n) chitanța reprezentând taxa de înscriere la concurs, în cuantum de 100 lei, achitată la casieria Spitalului Județean de Urgență Satu Mare.

Documentele prevăzute la lit. d) și f) sunt valabile 3 luni și se depun la dosar în termen de valabilitate. 


Certificatul de integritate comportamentală prevăzut la lit. g) este valabil 6 luni de la data eliberării și se depune la dosar în termen de valabilitate.


Adeverința care atestă starea de sănătate corespunzătoare trebuie să conțină, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.


Copiile de pe actele prevăzute la lit. b), c), e), i), j), k) și m) se prezintă însoțite de documentele originale, care se certifică cu mențiunea „conform cu originalul”.


Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise.
Depunerea dosarelor de înscriere la concurs se face începând cu data de 09.10.2026 și până la data de 22.10.2026(inclusiv) în intervalul orar 10:00-13:00 la Serviciul R.U.N.O.S. al Spitalului Judeţean de Urgenţă Satu Mare, Str. Ravensburg nr.1-3. 

Prin raportare la nevoile individuale, candidatul cu dizabilități poate înainta comisiei de concurs, în termen de 10 zile lucrătoare de la data afișării anunțului, propunerea sa privind instrumentele necesare pentru asigurarea accesibilității probelor de concurs.
Locul și data de desfășurare a probelor concursului vor fi comunicate la avizierul unității și pe pagina de internet www.sjusm.ro/anunțuri-concurs în data de 26.10.2026, împreună cu rezultatele etapei de verificare a dosarelor de înscriere și cu punctajul rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în ANEXA nr.3 la Ordinul Ministrului Sănătății nr. 166 din 26 ianuarie 2023.
Informații suplimentare se pot obține la Serviciul R.U.N.O.S. al unității la numărul de telefon 0261 748 317, prin email la runos@sjusm.ro sau pe pagina de internet www.sjusm.ro/anunțuri-concurs.

IV. Bibliografie/Tematică
Pentru posturile de Medic specialist în specialitatea Boli infecțioase, bibliografia și tematica de concurs sunt cele prevăzute pentru examenul de medic specialist în specialitatea Boli infecțioase, publicate pe site-ul Ministerului Sănătății. (www.ms.ro/ro/informatii-de-interes-public/examene/tematica-examenului-de-specialitate/)
V. Calendar de desfăşurare concurs:

Proba scrisă și proba clinică/practică se vor organiza în termen de cel puțin 15 zile lucrătoare și cel mult 30 de zile lucrătoare de la data publicării anunțului de concurs.
Locul și data de desfășurare a probelor concursurilor vor fi comunicate la avizierul unității și pe pagina de internet www.sjusm.ro/anunțuri-concurs în data de 26.10.2026.

